OzLabs/hebrew-wiki-articles huggingface dataset:
יחסי סיירה לאון – סין

יחסי סיירה לאון–סין הם יחסי החוץ בין סין לסיירה לאון. הרפובליקה העממית של סין ורפובליקת סיירה לאון כוננו יחסים דיפלומטיים ב-29 ביולי 1971.<ref></ref>

== קשרים כלכליים ==
היחסים הכלכליים בין סיירה לאון לסין הם חיוביים ברובם.<ref></ref>

== זכויות אדם ==
ביוני 2020 סיירה לאון הייתה אחת מ-53 מדינות שתמכו בחוק הביטחון הלאומי של הונג קונג באו"ם.<ref name=""></ref>

== מימון פיתוח סיני לסיירה לאון ==
משנת 2000 עד 2011, התבצעו כ-37 פרויקטים פיננסיים רשמיים של מימון פיתוח סיני בסיירה לאון שזוהו באמצעות דיווחים שונים בתקשורת.<ref>Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development.</ref> פרויקטים אלה נעים מהקלות חוב בסך 22 מיליון דולר,<ref>Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/2250</ref> וכלה בסיוע בפרויקטים לתיקון כבישים ובניית פרויקט שרלוט מימן,<ref>Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection. http://aiddatachina.org/projects/22211</ref> והלוואת זיכיון בסך 16.6 מיליון דולר לתמיכה בפרויקט CDMA של Sierratel.<ref>Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/53</ref>

== יחסי תרבות ==
באוניברסיטת סיירה לאון קיים מכון קונפוציוס.<ref name="Edu"></ref>

==קישורים חיצוניים==

== הערות שוליים ==
קאש מאני רקורדס

קאש מאני רקורדס (באנגלית: Cash Money Records) היא חברת תקליטים אמריקאית שנוסדה על ידי שני האחים רונלד "בירדמן" ויליאמס ובריאן "סלים" ויליאמס. המפיצה של חברת התקליטים היא ריפבליק, וקודם לכן הייתה יוניברסל מיוזיק גרופ. בלייבל עצמו חתומים סגל אמני היפ הופ מרוויחים, בהם ליל ויין, דרייק וניקי מינאז', מה שהוביל לכך שקאש מאני הפכה לאחת מחברות התקליטים המצליחות ביותר בתולדות ההיפ-הופ.<ref></ref>

אמנים החתומים בקאש מאני רקורדס הוציאו סך של כ-12 אלבומים שהגיעו למקום הראשון במצעד הבילבורד 200 ושבעה שירים שהגיעו למקום הראשון במצעד הבילבורד הוט 100 ("Slow Motion" של ג'ובניל, "Lolipop" של ליל ויין, "Down" של ג'יי שון ו-"One Dance", "God's Plan", "Nice for What" ו-"In My Feelings" של דרייק).

==אמנים בהווה==
{| class="wikitable" style="text-align: center;"
! אמן
! שנת חתימה <small>(נכון ל-2018)</small>
! אלבומים בחברה
! חותם
! חברת בת
|-
|בירדמן
|מייסד
|6
| rowspan="2" |קאש מאני
|ריץ' גאנג
|-
|רונלד "סלים" ויליאמס
|מייסד
|3
|ריץ' גאנג
|-
|גודה גודה
| rowspan="3" |2005
|1
| rowspan="9" |קאש מאני • יאנג מאני
|–
|-
|T-Streets
|–
|–
|-
|מק מיין
|5
|Soothe Your Soul רקורדס
|-
|ליל טוויסט
|2007
|4
|ניו מאני רקורדס
|-
|שאנל
|2008
|1
|–
|-
|-
|ניקי מינאז'
|2009
|5
|פינק פריידיי רקורדס
|-
|קורי גאנז
|2010
|3
| –
|-
|פלואו
|2011
|3
|פליים גאנג מיוזיק
|-
|יורו
| rowspan="2"|2013
| 1
|–
|-
|קייסקי
|3
| rowspan="2" |קאש מאני • ריץ' גאנג
|מאני באק אנטרטיינמנט
|-
|ז'אק
| rowspan="3" |2014
| 6
|4275 אנטרטיינמנט
|-
|יאנג ת'אג
|rowspan="2"|2
|rowspan="2"|ריץ' גאנג
|—
|-
|ריץ' הומי קוואן
|—
|-
|ג'ובניל
|2014 (חתימה מחדש)
|5
| rowspan="3" |קאש מאני
|UTP רקורדס
|-
|טורק
|2015 (חתימה מחדש)
|1
|YNT רקורדס
|-
|AR-Ab
| rowspan="2"|2015
|–
|OBH רקורדס
|-
|ננו קאלווין
|–
| rowspan="2" |ריץ' גאנג
|–
|-
|דרז ד'שון
| rowspan="1"|2016
| rowspan="1" |3
|–
|-
|אלטרה למבורגיני<ref></ref>
| rowspan=1"|2017
|1
| rowspan="2" |קאש מאני
|–
|-
|9lokkNine<ref></ref>
| rowspan="3"|2018
| rowspan="2"|–
|–
|-
|Saviii 3rd<ref></ref>
| rowspan="2"|קאש מאני וסט
|–
|-
|בלופייס<ref></ref>
| 1
|–
|-
|}

==מפיקים ביתיים==

==דיסקוגרפיה==
===אלבומי אוסף===
* 2013: Rich Gang

==ראו גם==
* יאנג מאני

==קישורים חיצוניים==
* 

==הערות שוליים==

קטגוריה:היפ הופ: חברות תקליטים
דוד טבלי שייאר

רבי יעקב משה דוד טבלי שייאר (1711–1782) היה רב גרמני בבמברג ובמיינץ.

== ביוגרפיה ==
נולד בפרנקפורט דמיין לר' מיכל שייאר בשנת ה'תע"א (1711). משפחת שייאר הייתה בין המשפחות הוותיקות ביהדות פרנקפורט, ונקראה על שם הבית שהיה שייך לה ביודנגאסה בפרנקפורט. הוא למד בעיר הולדתו אצל רבי יעקב פופרש, בעל "שב יעקב". לאחר שנסמך להראה כיהן כדיין בפרנקפורט במשך תקופת כהונתו של רבי יעקב יהושע פלק, בעל "פני יהושע", כרבה של העיר (1741–1756).

בשנת ה'תקי"ט (1759) מילא את מקומו של חותנו הרב נתן אוטיץ כרבה של במברג. התקבל גם כרב בהנאו, הנובר, וברלין, אך לא הלך.

בשנת 1763, במהלך מלחמת שלזיה השלישית, אבדו לו רבים מכתביו. במיוחד ביטא צער על אובדן כתביו על מסכת נידה. 

נאלץ לעזוב את במברג בשל הלשנה של יהודי מומר, ובשנת ה'תקכ"ח (1767) מונה לרב וראש ישיבה במיינץ. נפטר שם בשמיני עצרת ה'תקמ"ג (1782).

שו"ת שכתב בענייני עגונה נדפסו בסוף ספרו של בנו, "תורי זהב" על שיר השירים.

===משפחתו===
אשתו הראשונה הייתה בתו של ר' שמואל לוקא מפראג, והשניים הביאו לעולם את בנו רבי מיכל (במקורות אחדים מופיע כמיכאל), רבה של וורמייזא. אשתו השנייה הייתה בתו של רבי נתן אוטיץ, קודמו ברבנות במברג, שילדה בשנת ה'תקי"ד את רבי אברהם נפתלי הירץ שייאר שכיהן תחתיו כראש ישיבה במגנצא ולימים גם רב הקהילה. בנוסף, נולדה לו ולאשתו השנייה גם בת.

== מתלמידיו ==
בין תלמידיו המוקדמים נמנו הרב לוי פנטה והרב אליעזר היילבוט שלמדו תחתיו בבמברג, ובין תלמידיו המאוחרים היה בעל החתם סופר.

==קישורים חיצוניים==
* 

==הערות שוליים==

קטגוריה:ראשי ישיבה
קטגוריה:רבנים אורתודוקסים גרמנים
קטגוריה:פרשני התלמוד
קטגוריה:ראשוני האחרונים
קטגוריה:פרנקפורט: רבנים
קטגוריה:במברג: רבנים
קטגוריה:מגנצא: רבנים
קטגוריה:ילידי 1711
קטגוריה:נפטרים ב-1782
מצוק ספרם

מצוק ספרם (באנגלית: Sperm Bluff) הוא מצוק כהה וגבוה. המצוק מהווה את הקצה הצפון-מזרחי של רכס קלייר, בארץ ויקטוריה, שבאנטארקטיקה.

אורכו של המצוק שישה קילומטרים.

גובהו של המצוק 1,000 מטרים מעל פני הים.

המצוק מתנשא מעל המישור הגובל בו לגובה של 450 מטרים.

המצוק ממוקם ארבעה קילומטרים דרומית מערבית להר סוס.

== היסטוריה ==
=== גילוי ומיפוי המצוק ===

המצוק התגלה ומופה על ידי המשלחת הטראנס-אנטארקטית של חבר העמים הבריטי (משלחת טרה נובה), אשר חקרה את אנטארקטיקה בין השנים 1956–1958.

=== מקור השם ===

שמו של המצוק ניתן לו על ידי משלחת טרה נובה.

השם הוא תיאורי - במבט ממזרח פניו הצפוניים של המצוק מזכירים את קווי המתאר של ראשו של ראשתן גדול-ראש, המכונה באנגלית "לוייתן ספרם" (Sperm whale).

== לקריאה נוספת ==

<div class="mw-content-ltr">• Savage, Jeni Ellen, [https://agris.fao.org/agris-search/search.do?recordID=AV20120130642 Provenance Analysis of the Sperm Bluff Formation, southern Victoria Land, Antarctica (2005)], University of Canterbury. Geological Sciences</div>

<div class="mw-content-ltr">• Savage, J., Bradshaw, M., & Bassett, K. (2013), [https://www.cambridge.org/core/journals/antarctic-science/article/abs/marginal-marine-depositional-setting-and-correlation-of-the-devonian-sperm-bluff-formation-taylor-group-southern-victoria-land-antarctica/76CDA5F639B62D4CB301605C3081DEB8 Marginal marine depositional setting and correlation of the Devonian Sperm Bluff Formation (Taylor Group), southern Victoria Land, Antarctica], Antarctic Science, 25(6), 767-790. doi:10.1017/S0954102013000205</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14349 מצוק ספרם] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21799 מצוק ספרם] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114430 מצוק ספרם] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13802&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק ספרם] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/de/25597340 מפת אזור מצוק ספרם]
* [https://www.friendlyforecast.com/AQ/Sperm-Bluff/Weather/ זמני זריחת/שקיעת שמש/ירח, וכן מזג אוויר נוכחי עדכני, תחזית מזג אוויר עדכנית ארוכת טווח, ונתוני מזג אוויר היסטוריים עבור מצוק ספרם]

== הערות שוליים ==

ספרם
ספרם
חג המולד בישראל

הארת [[עץ חג המולד בעיר נצרת]]
תהלוכת חג מולד בכנסיית הבשורה בנצרת, 1986, [[אוסף דן הדני, הספרייה הלאומית]]
עץ חג המולד בחגיגות [[החג של החגים בחיפה, 2021]]
חגיגות חג המולד בישראל הן מועטות ביחס למקומות אחרים בעולם. מכיוון שרק 1.8% מאוכלוסיית המדינה הם נוצרים וחג המולד אינו נמנה עם חגי ישראל ומועדיו, חג המולד אינו חג נפוץ בישראל. עם זאת, סיפור חג המולד אירע לפי המסורת בארץ ישראל, בשטחי מדינת ישראל ובאזורים הנתונים לשליטתה. בין המקומות הקשורים לחג המולד כמה מהאתרים הקדושים ביותר לנצרות, כמו העיר נצרת. אתרים אלה הם גם מוקד משיכה לתיירות צליינית לארץ ישראל. טקסים מיוחדים לחג המולד נערכים ברחבי ישראל בכנסיות נוצריות לצד קונצרטים לחג המולד, שווקים, בזארים, תהלוכות, דרשות ואירועים.

באזורים עם אוכלוסיות נוצריות כמו יפו, חיפה, נצרת, העיר העתיקה בירושלים, ניתן לראות את סמלי חג המולד. עיריית נצרת מאירה באורות חג המולד ובשווקים בחיק הטבע שחוגגים חג המולד, ועיריית חיפה מקדמת סדרה של אירועי חוצות בשם "החג של החגים" שפונים למאמיני שלוש הדתות. מעבר לרוח הזו, סמלי חג המולד לא נפוצים ברחבי ישראל. חגיגות חג המולד גם ממוסחרת פחות מאשר בחלק גדול מהעולם המערבי, משום שהיהדות והאסלאם הן שתי הדתות העיקריות של ישראל. בניגוד לקתולים במערב, הכנסייה הקתולית בישראל מייחסת חשיבות גדולה יותר לפסחא מלחג המולד, כאשר מנהגים המזוהים עם חג המולד במערב, כגון חלוקת מתנות, עצי אשוח ועוד מהווים חידוש יחסי, ונכנסו רק באמצע המאה העשרים. 

בתקופת המנדט הבריטי צוין החג באופן נרחב, ומשרדי הממשלה היו סגורים. כמו כן, לקראת תום המנדט שלח הנציב העליון אגרת לכבוד החג והטקסים שודרו ברדיו והוסרטו. עם קום המדינה, המשיכו להיות טקסים אלה משודרים ברדיו בישראל.

==הערות שוליים==

קטגוריה:חג המולד
קטגוריה:ישראל: נצרות
מפרץ וינדלס

מפרץ וינדלס (באנגלית: Windless Bight; מילולית: "מפרץ ללא רוח") הוא מפרץ גדול, החודר אל חופו הדרומי של האי רוס, שבאנטארקטיקה.

המפרץ ממוקם ממזרח לחצי האי האט פוינט.

== היסטוריה ==
=== מקור השם ===

שמו של המפרץ ניתן לו על ידי משלחת החורף (winter journey party) של משלחת החקר האנטארקטית הבריטית (משלחת טרה נובה) 1910-13, אשר חקרה את אנטארקטיקה בין השנים 1910–1913. משלחת החורף חקרה את האזור בפיקודו של אדוארד אדריאן וילסון.

שם זה ניתן למפרץ בשל כך שלא היה בו רוח בעת שגילו אותו. באנגלית "וינדלס" משמעו "ללא רוח".

== לקריאה נוספת ==

<div class="mw-content-ltr">• Barrett, Peter & Carter, Lionel & Dunbar, G. & Dunker, E. & Giorgetti, Giovanna & Harper, Margaret & Mckay, Robert & Niessen, Frank & Nixdorf, Uwe & Pyne, A.R. & Riesselman, Christina & Robinson, Natalie & Hollis, Christopher & Strong, C.P.. (2005), [https://www.researchgate.net/publication/286230582_Oceanography_and_sedimentation_beneath_the_McMurdo_Ice_Shelf_in_Windless_Bight_Antarctica Oceanography and sedimentation beneath the McMurdo Ice Shelf in Windless Bight, Antarctica], Antarctic Data Series 25, Antarctic Research Centre</div>

<div class="mw-content-ltr">• William P. O'Connor, David H. Bromwich, [https://rmets.onlinelibrary.wiley.com/doi/abs/10.1002/qj.49711448205 Surface airflow around Windless Bight, Ross Island, Antarctica], RMetS Volume114, Issue482 July 1988 Part A Pages 917-938, https://doi.org/10.1002/qj.49711448205</div>

<div class="mw-content-ltr">• Krissek, L.; Browne, G.; Carter, L.; Cowan, E. A.; Dunbar, G.; McKay, R.; Naish, T.; Powell, R. D.; Reed, J. Wilch, T.; and ANDRILL-MIS Science Team, [https://digitalcommons.unl.edu/cgi/viewcontent.cgi?article=1021&context=andrillrespub Sedimentology and Stratigraphy of the AND-1B Core, ANDRILL McMurdo Ice Shelf Project, Antarctica], ANDRILL Research and Publications. 22</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16700 מפרץ וינדלס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21984 מפרץ וינדלס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=133774 מפרץ וינדלס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16130&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ וינדלס] באתר הגאזט האנטארקטי המשווה SCAR של ממשלת אוסטרליה
* [https://svs.gsfc.nasa.gov/3688 תצלומי לוויין של אזור מפרץ וינדלס] באתר נאס"א
* [https://www.yr.no/en/forecast/daily-table/2-6628186/Antarctica/Windless%20Bight תחזית מזג אוויר עדכנית עבור מפרץ וינדלס]
* [https://vimeo.com/258906898 וידאו של מחנה מחקר בסמוך למפרץ וינדלס]
* 

== הערות שוליים ==

וינדלס
תכונת T של קשדן

תכונת T של קשדן היא תכונה של חבורה המתייחסת להצגות האוניטריות שלה. את התכונה הציע דוד קשדן ב-1968. חשיבותה של תכונת T בתורת ההצגות נובעת מן הקשרים הרבים שלה לתחומים אחרים בתורת החבורות.

לחבורה קומפקטית מקומית G יש תכונת T אם בכל הצגה אוניטרית שלה שאין לה וקטור אינווריאנטי, קיימים תת-קבוצה קומפקטית K ו-<math>\ \epsilon>0</math> כך שלכל איבר g של K ולכל וקטור יחידה v במרחב ההצגה, מתקיים כי <math>\ ||gv - v||>\epsilon</math>.

תכונת T עוברת מחבורה לחבורות המנה שלה. אם G דיסקרטית ובת מנייה, אז תכונת T מכריחה אותה להיות חבורה נוצרת סופית. חבורה (קומפקטית מקומית) אבלית עם תכונת T היא קומפקטית. חבורות לי <math>\ \operatorname{SL}_n(\mathbb{R})</math> ו- <math>\ \operatorname{SL}_n(\mathbb{Q}_p)</math> מקיימות את תכונת T אם n>2, אבל לא עבור n=2. אם G חבורת לי ו-<math>\ \Gamma</math> סריג שלה (כלומר תת-חבורה דיסקרטית עם קו-נפח סופי), שתיהן מקיימות את תכונת T יחדיו.

==קישורים חיצוניים==
<div class="mw-content-ltr">
B. Bekka, P. de la Harpe and A. Valette, [https://www.researchgate.net/publication/268411864_Kazhdan's_Property_T Kazhdan's Property (T)] 
</div>
קטגוריה:תורת ההצגות
קטגוריה:תורת החבורות
קטגוריה:תורת החבורות הגאומטרית
פוד לקלרק

פרננאן אורבֶּן דומיניק לקלרק (בצרפתית: Fud Leclerc מבטאים: לֶקלֶר ; 1924–20 בספטמבר 2010) היה זמר, סופר אקורדיניסט ופסנתרן בלגי. לקלרק היה הפסנתרן של הזמרת הצרפתייה, ז'ולייט גרקו.

== קריירה ==
בשנת 1956, לקלרק נבחר על ידי רשות השידור הבלגית (RTBF) לייצג בלגיה באירוויזיון 1956 ביחד עם הזמרת הבלגית, מוני מארק. ב-24 במאי 1956, לקלרק הופיע על בימת האירוויזיון עם השיר "Messieurs les noyés de la Seine". מיקומו הסופי של לקלרק לא ידוע היות שמארגני התחרות הכריזו על הזוכה בלבד.

בשנת 1958, לקלרק ניצח בקדם הבלגי וזכה לייצג את ארצו בשנית באירוויזיון 1958 עם השיר "Ma petite chatte". לקלרק זכה במקום החמישי עם שמונה נקודות. בשנת 1960, לקלרק ניצח בקדם הבלגי לאירוויזיון 1960. לקלרק נבחר לייצג את בלגיה בפעם השלישית עם השיר "Mon amour pour toi". לקלרק זכה במקום השישי עם תשע נקודות. לקלרק ייצג את בלגיה באירוויזיון פעם נוספת בשנת 1962 עם השיר "Tom nom" וסיים במקום האחרון עם אפס נקודות.

== מותו ==
לקלרק נפטר בבריסל, בירת בלגיה, בגיל 86.

== קישורים חיצוניים ==

== הערות שוליים ==

קטגוריה:ואלונים
קטגוריה:זמרים בלגים
קטגוריה:פסנתרנים בלגים
קטגוריה:סופרים בלגים
קטגוריה:משתתפי אירוויזיון 1956
קטגוריה:משתתפי אירוויזיון 1958
קטגוריה:משתתפי אירוויזיון 1960
קטגוריה:משתתפי אירוויזיון 1962
קטגוריה:נציגי בלגיה באירוויזיון
קטגוריה:ילידי 1924
קטגוריה:בלגים שנפטרו ב-2010
יחסי הממלכה המאוחדת – סיירה לאון

הנציבות העליונה של סיירה לאון בלונדון
יחסי הממלכה המאוחדת–סיירה לאון הם יחסי החוץ בין הממלכה המאוחדת של בריטניה הגדולה וצפון אירלנד לבין הרפובליקה של סיירה לאון.

== היסטוריה ==
בשנת 1808 נעשתה סיירה לאון מושבת כתר בריטית וכך נותרה עד אמצע המאה ה-20, אז החל תהליך הדה-קולוניזציה. התהליך הגיע לשיאו עם מתן העצמאות לסיירה לאון ב-27 באפריל 1961. בין השנים 1961–1971 הייתה סיירה לאון מונרכיה תחת שלטונה של המלכה אליזבת השנייה, אולם בשנת 1971 היא הוכרזה כרפובליקה.

במאי 2000 הידרדר המצב במדינה עד כדי כך שכוחות בריטיים נאלצו לפעול במתכונת מבצע פליסר ולפנות אזרחים זרים מתחומיה. המצב התייצב, בסופו של דבר, כשהכוחות הבריטיים מהווים זרז להפסקת אש ולסיום מלחמת האזרחים. המלחמה הסתיימה רשמית ב-2002, אם כי גם לאחר מכן פרצו עימותים אלימים מעת לעת, והממשלה טרם השיגה שליטה מלאה וממשית בכל שטחי המדינה.

ב-17 באוקטובר 2014, ספינת הרפואה של הצי המלכותי אה"מ ארגוס הפליגה לסיירה לאון. המטען שלה כלל מיטות אשפוז, ציוד רפואי, רכבי שטח וצוות רפואי שנשלחו לטפל באחד ממשברי הבריאות הקשים ביותר ב, מגפת האבולה החריפה שפקדה את מערב אפריקה - סיירה לאון לבדה חוותה 20 מקרי מוות ביום.

בריטניה היא התורמת הגדולה ביותר לסיירה לאון, ותורמת כ-50 מיליון ליש"ט מדי שנה, המופנה לתחומי החינוך, הבריאות ומאבק בשחיתות, ובכך סיירה לאון היא המדינה המקבלת את הסיוע הבריטי הגדול ביותר לנפש.

== נציגויות דיפלומטיות ==
* בריטניה מחזיקה בסיירה לאון נציבות עליונה בפריטאון.
* סיירה לאון מחזיקה בבריטניה נציבות עליונה בלונדון.

==קישורים חיצוניים==

== הערות שוליים ==
יהודה יצחק פרנקל

רבי יהודה יצחק פרנקל (נכתב לעיתים: יהודא יצחק פרענקיל) (ה'תקפ"ה, 1824 – ל' בכסלו ה'תרנ"ד, 1893) היה אב"ד בעיר סאנוק.

== ביוגרפיה ==
נולד לחנה ולרבי חיים מרדכי פרנקל–תאומים אב"ד לינסק (בן רבי יהודה ליבוש פרנקל תאומים בעל ה"שני צמידים", מגזע רבי יונה תאומים).
בנעוריו למד אצל רבי צבי הירש מרימנוב<ref>ספר בארת המים דף מ"ה.</ref>, ורבי שלום מקאמינקא<ref>ספרו מעט מים</ref>, והיה תלמיד חבר של רבי חיים מצאנז בעל ה"דברי חיים"<ref>שו"ת דברי חיים ח"א אבהע"ז סי' ע"ד ועוד </ref>, שכינוהו באחת מתשובותיו ״גדול הדור״.

בשנת תרי"ח הוכתר לרבנות העיר סאנוק במחוז ז'שוב בדרום פולין באזור הידוע כגליציה המערבית, וניהל את העיר ביד רמה, כאשר הוא ממונה על כל ענייני העיר מערכות הכשרות המקוואות ותלמודי התורה. מסר שיעורי תורה, והקים בית הכנסת אורחים בביתו הסמוך לבית הכנסת עבור עניי העיר ואורחים<ref>אנציקלופדיה לחכמי גליציה, ערכו.</ref>.

בשנת תרכ"ט כאשר פרצה המחלוקת בין חצרות צאנז וסדיגורה נמנה עם תומכי רבו הרבי מצאנז, ואף חתם על קול קורא בעניין. חילופי דברים ארוכים התנהלו בינו לבין קרובו רבי משה תאומים אב"ד הורדנקא בעל ה"דבר משה" אשר נמנה עם תומכי סדיגורה. למרות זאת, הקפיד לפקוד מעת לעת בעירו את הקלויז של חסידי סדיגורה, ואף כאשר פתחו הנמנים עם חסידי הרבי מצאנז בית כנסת משלהם וביקשוהו להתפלל עמם לא הסכים לכך, והמשיך להתפלל בבית הכנסת הגדול בעיר<ref>ספר סאניק דף 87, מאמרו של הרב אלתר.</ref>.

נפטר ביום שבת ל' בכסלו (ליל שישי של חנוכה) ה'תרנ"ד.

== קברו ==
לאחר פטירתו נטמן בבית הקברות החדש בעיר סאנוק, באהל ציונו של המקובל רבי יחיאל אב"ד טעריווא ונאוויטאניץ בעל ה"זיכרון יחיאל".

בשנות השואה נחרב בית הקברות ולא נשארו בו אלא כמה מצבות בודדות, בשנת תש"פ נמצאו מקום ציונו ויסודות האהל באדמה<ref></ref>.

== ספריו ==
בשנת תר"מ הוציא לאור ליקוטים מתורותיו מחולקים לשני ספרים<ref></ref>, בהקדמתו כותב כי לא היו די מעות בידו להוציא לאור את כל אשר תחת ידו, ורק מחמת אשר קרובת משפחתו שילמה את הוצאות הדפוס יכול להוציא את מעט הכמות הזאת:
*מעט מים - חידושי אגדה על ענייני עבודת ד', רעיונות על התורה והמועדים.
*מחיר חלב - חידושי הלכה וביאור על מסכת ברכות.

מלבד זה היו תחת ידו עוד כתבים רבים, וכמו שכותב בהקדמתו "אקוה להשי"ת אם יגזור עלי בחיים להוציא לאור חידושים על טור או"ח ויו"ד ועל מסכתות ועל משניות, וחידושי אגדות ודרשות ושו"ת והגהות על מדרש רבה, ועוד כדומה, במחיר אשר אקבל בעד הספר הזה, להיות קובץ על יד להדפיס פעם אחר פעם, אשר יזכנו הבורא לסדר" וכו', והעידו כי היו בביתו ארגזים מלאים בכתבי ידו.

לספריו אלו הוסיף את הספר "שני צמידים" על מסכת בבא מציעא לסבו רבי יהודה ליבוש פרנקל–תאומים אשר נפטר בצעירותו.

== בניו ==
* רבי יעקב שלמה פרנקל חתן רבי אברהם אהרן טייטלבוים מקאלבסוב בן רבי יקותיאל יהודה טייטלבוים בעל ה"ייטב לב" מסיגט
* רבי אפרים פרנקל אב"ד סאניק
*רבי חיים מרדכי פרנקל
* רבי בעריש פרנקל
* רבי אברהם פרנקל מגארליץ

== הערות שוליים ==

קטגוריה:מחברי ספרות תורנית
קטגוריה:רבנים פולנים
מיכל שייאר

הרב יחיאל מיכְל שייאר (1739 – ב' באלול ה'תקס"ט, 1809) היה רב גרמני, ראש ישיבה במגנצא, ומרא דאתרא בוורמייזא ובמנהיים.

== ביוגרפיה ==

נולד בפרנקפורט דמיין לרבי דוד טבלי שייאר ולאמו שהייתה בתו של ר' שמואל לוקא מפראג.

במשך השנים ה'תקל"ו–ה'תקל"ז (1776–1777) הנהיג את ישיבת אביו במיינץ כראש הישיבה. בחודש אייר ה'תקל"ח (1778) עזב את מיינץ לוורמס כדי להחליף את האב"ד רבי צבי הירש אוירבך שנפטר. בחודש אלול התקבל כאב"ד ומרא דאתרא של יהדות וורמייזא. לאחר ארבע שנים, בשנת ה'תקמ"ב (1782), מונה לרבה של מנהיים, ושם כיהן עד פטירתו. נפטר בקרלסרוהה בב' באלול ה'תקס"ט (1809), ולא הותיר אחריו בנים. בין השאר, הספיד אותו בפרנקפורט רבי צבי הירש הורוביץ.

דרשות וחידושים שלו נותרו בכתב יד, וחלקם מתפרסמים מעת לעת בכתבי עת תורניים שונים.

== מתלמידיו ==

בין תלמידיו בשנות ה'תקל"ו–ה'תקל"ז במיינץ היה החתם סופר, שלימים אף הספיד אותו.

==הערות שוליים==

קטגוריה:רבנים אורתודוקסים גרמנים
קטגוריה:רבנים: אחרונים
קטגוריה:גרמנים במאה ה-19
קטגוריה:מגנצא: רבנים
קטגוריה:וורמס: רבנים
קטגוריה:מנהיים: רבנים
קטגוריה:ראשי ישיבה גרמנים
קטגוריה:ילידי 1739
קטגוריה:גרמנים שנפטרו ב-1810
היינריך נאון

היינריך נאון (בגרמנית: Heinrich Nauen; 1 ביוני 1880 – 26 בנובמבר 1940) היה אמן אקספרסיוניסט גרמני, חבר הזצסיון הברלינאי. הוא יצר בצבעי שמן, צבעי מים והדפסים, כמו כן ציורי קיר ופסיפסים. חלק גדול מהיצירה שלו מורכב מנופים וטבע דומם פרחוני.

== קורות חיים ==
נולד למשפחת אופים, אך הביע עניין באמנות כבר בגיל צעיר. בשנת 1898 התקבל ב באקדמיה לאמנות בדיסלדורף, ואז למד בבית ספר פרטי לאמנות במינכן. את לימודיו סיים בשטוטגרט בין השנים 1900 ל-1902. זמן קצר לאחר מכן הצטרף לחוג האמנים שהתגבש סביב הפסל ג'ורג' מין בכפר הפלמי סינט-מרטנס-לטם.

בשנת 1905 התחתן עם האמנית מארי פון מלאכובסקי וליווה אותה לפריז. שם הוא הושפע מהפוביזם ויצירותיו של ואן גוך. בשנת 1906 הם עברו לברלין, שם הפך לחבר בזצסיון הברלינאי ונבחר לוועד המנהל של דויטשר קונסטרלברונד. הוא ומקס בקמן דנו באפשרות להקים "זצסיון" חדש, אך הקריירה שלו נעצרה שם.

הדברים הסתדרו אחרת בחבל הריין, שם בילה את רוב האביב והקיץ בכמה מקומות. ציורו בפורמט הגדול "הקציר" הוצג בפריז בשנת 1910 והביא מכתב הערכה מאת אנרי מאטיס. בשנה שלאחר מכן הוא עזב את ברלין לתמיד והתיישב ליד ברוגן. רבות מעבודותיו נעשו בגן וביערות שמסביב. מבקרים קבועים שם כללו את היינריך קמפנדונק, אריך הקל, פרנץ מארק ואוגוסט מאקה. תערוכת היחיד הראשונה שלו הייתה בשנת 1914 בחסות אספן האמנות אלפרד פלכטהיים בגלריה שלו בדיסלדורף.

המצב המאושר הזה הופרע על ידי המלחמה. הוא גויס לצבא והוצב לגדוד ארטילרי, אך לאחר שהיה בשדה הקרב זמן קצר ונחשף לגז רעיל, הוא קיבל תפקיד אמן מלחמה. בשנת 1917 הוענק לו צלב הברזל. בשנת 1918, לאחר המלחמה, הוא הפך לאחד המייסדים של קבוצת האמנים, יונג ריינלנד .

בשנת 1921 הוא קיבל מינוי לפרופסור באוניברסיטת קונסטאקדמיה דיסלדורף. בין תלמידיו היו יולו לוין, פרנץ מונייאו.

בשנת 1937 סווגו יצירותיו כ"אמנות מנוונת" על ידי הממשלה הנאצית והוא נאלץ לפרוש.

כמה מציוריו הוצגו בתערוכת האמנות המנוונת במינכן.

לאחר מכן, הוא ומארי פרשו לעיר קלקר, שם נפטר מסרטן הקיבה כעבור שנתיים.

== גלריה ==
<gallery mode=packed heights="180">
קובץ:Heinrich Nauen Bienenstöcke im Garten.jpg|כוורות בגן
קובץ:Nauen-Park.jpg|הפארק בדילבורן
קובץ:Nauen-Garden.jpg|חממות בגינה
קובץ:Heinrich Nauen - Badende Frauen.jpg|רחצה
קובץ:Nauen-OldMan.jpg| זקן וצעירה בגן
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:חברי הזצסיון הברלינאי
קטגוריה:גרמנים שנולדו ב-1880
קטגוריה:גרמנים שנפטרו ב-1940
הפארק הלאומי אבאקו

הפארק הלאומי אבאקו (באנגלית: Abaco National Park) הוא פארק לאומי בדרום אבאקו, איי אבאקו, איי בהאמה. הפארק הוקם בשנת 1994 ושטחו כ-20,500 קמ"ר.<ref name="BNT-ANP"></ref>

== חי וצומח ==
בפארק כ-20 קמ"ר יער אורנים, בעיקר של אורן קריבי. חיות הבר והעופות בפארק כוללות את תוכי בהאמה, סנונית בהאמה, גרון צהוב בהאמה, מוקינגבירד בהאמה ("Mimus gundlachii"), טירנית בהאמה ("Tyrannus caudifasciatus"), זן של סבכי העולם החדש, נקר מערב הודו ויונת כתר-לבן.<ref></ref>

== הערות שוליים ==

קטגוריה:איי בהאמה: גאוגרפיה
א
18 גלגלי הפלדה (סדרת משחקים)

18 גלגלי הפלדה (באנגלית: ) היא סדרה של משחקי וידאו מז'אנר סימולציות ניהול ממוחשבות שפותחה על ידי חברת SCS Software ושווקה בידי חברת Cosmi Corporation בין השנים 2002–2011.

במהלך המשחק נוהג השחקן במשאית סמי-טריילר במקומות שונים בעולם, תוך כדי ביצוע משימות מגוונות והובלת נגררים מסוגים שונים. הסדרה עצמה היא חלק ממכלול משחקי חברת SCS Software, או משחקי Truck Simulator.

==רשימת המשחקים המלאה==
===Hard Truck: 18 Wheels of Steel===
המשחק יצא באוגוסט 2002, וכולל 15 ערים מארצות הברית, את החוף המערבי וחלקים מהרי הרוקי ומהמערב התיכון.

המשחק כולל שבעה דגמי משאיות דמיוניים, תנועת כלי רכב מבוססת AI, מדד עייפות, סכנות מזג-אוויר, תחנות שקילה, ופונקציית זמן מוגבל לביצוע משלוחים. תוכנן גם מצב מרוצים שבוטל לבסוף.

===Wheels of Steel: Across America===
המשחק יצא בספטמבר 2003, ומוסיף גרפיקה טובה יותר, סאונד טוב יותר, 20 דגמי משאיות חדשות, וכן נוספו אזורים חדשים כמו צפון-מזרח ארצות הברית וחלקים מדרום ארצות הברית (כ-30 ערים בסך הכל).

בנוסף, נוצרה פונקציה של יום וירטואלי שלם שאורכו כ-24 דקות. מדד העייפות הוסר ונוספו מטוסים, הליקופטרים ורכבות כדי ליצור חוויית משתמש ריאליסטית יותר. למשחק נוספו גם כן מספר אתגרים (Scenarios) חדשים.

===Wheels of Steel: Pedal to the Metal===
המשחק יצא באוגוסט 2004, ונוספים בו מספר ערים מצפון מקסיקו ודרום קנדה, הוחזר מדד העייפות, והתאפשר לראשונה להיות המנהל של חברת הובלות ולהעסיק עובדים.

===Wheels of Steel: Convoy===
המשחק יצא בספטמבר 2005, ומציג מספר שיפורים גרפיים (במיוחד בזווית הצילום בתוך תא הנהג), וכמו כן סוגים חדשים של פריטים להוביל ומעל ל-25 משימות חדשות לבצע.

===Wheels of Steel: Haulin===
המשחק יצא בדצמבר 2006, ובו מתאפשר ליצור פסקול אישי המותאם לשחקן, ולשמור את המשחק באמצע משימה. זאת ועוד, התאפשר להוביל נגרר כפול והוצאו מהמשחק הערים בצפון מקסיקו.

===Wheels of Steel: American Long Haul===
המשחק יצא בדצמבר 2007, והחזיר את הערים מצפון מקסיקו, כולל 3 ערים חדשות. נוספו גם שני דגמי משאיות והשמות של חברות ההובלה שונו. המשחק כולל גם שיפור גרפי קל.

===Wheels of Steel: Extreme Trucker===
המשחק יצא בספטמבר 2009, והוא שונה באופן משמעותי מהכותרים הקודמים - המשחק מתמקד בהובלות בתנאי נהיגה מסוכנים מבחינת תוואי הדרך.

בניגוד למשחקים הקודמים שהתקיימו במפה פתוחה בדמות ארצות הברית, דרום קנדה וצפון מקסיקו, המשחק הנוכחי מתפרש על פני שלושה מקומות שונים על גבי הגלובוס, כאשר הנסיעה חלה במסלול סגור:

דרך היונגאס בבוליביה, דרך טוקטויאקטוק בקנדה, והאאוטבק האוסטרלי, שבו ניתן לנסוע גם ברכבת כבישים.

===Wheels of Steel: Extreme Trucker 2===
המשחק יצא בינואר 2011, ומהווה הרחבה של הכותר הקודם בסדרה, כאשר נוספו שתי סביבות חדשות - מדינת מונטנה בארצות הברית ומחוז צ'יטאגונג בבנגלדש. נוספו גם סוגי מטען חדשים, ביניהם הובלת פיל אסייתי.

==קישורים חיצוניים==
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משאיות
קטגוריה:משחקי נהיגה במשאית
קטגוריה:משחקי וידאו משנת 2002
קטגוריה:משחקי וידאו משנת 2003
קטגוריה:משחקי וידאו משנת 2004
קטגוריה:משחקי וידאו משנת 2005
קטגוריה:משחקי וידאו משנת 2006
קטגוריה:משחקי וידאו משנת 2007
קטגוריה:משחקי וידאו משנת 2008
קטגוריה:משחקי וידאו משנת 2009
קטגוריה:משחקי וידאו משנת 2010
קטגוריה:משחקי וידאו משנת 2011
קטגוריה:משחקי Windows
קטגוריה:משחקי סימולציה ממוחשבים
קטגוריה:סדרות משחקי וידאו
יחסי גרמניה – סיירה לאון

יחסי גרמניה–סיירה לאון הם יחסי החוץ בין הרפובליקה הפדרלית של גרמניה לבין הרפובליקה של סיירה לאון.

== היסטוריה ==
הרפובליקה הפדרלית של גרמניה הכירה רשמית בסיירה לאון מיד לאחר שקיבלה עצמאות בשנת 1961 ופתחה שגרירות בפריטאון. גרמניה זוכה להערכה רבה לא רק על ידי נציגי הממשלה אלא גם על ידי האוכלוסייה. שגרירות גרמניה בפריטאון, שהייתה סגורה מאז שנת 1999, נפתחה מחדש בשנת 2003.

הנשיא ארנסט באי קורומה מסיירה לאון ערך ביקור ממלכתי בגרמניה בפברואר 2011. השר הפדרלי לשיתוף פעולה כלכלי ופיתוח דירק ניבל נסע לפריטאון באוגוסט 2012, וכך גם השר לשיתוף פעולה ופיתוח כלכלי (BMZ) תומאס זילברהורן , בפברואר 2016.

== שיתוף פעולה בפיתוח ==
המוקד העיקרי של היחסים הדו-צדדיים הוא אמצעי שיתוף פעולה בפיתוח. אלה מיושמים בשטח על ידי Deutsche Gesellschaft für Internationale Zusammenarbeit (GIZ) GmbH, Kreditanstalt für Wiederaufbau (KfW) וכמה ארגונים לא ממשלתיים גרמנים ובינלאומיים כמו Welthungerhilfe (לשעבר Agro Action הגרמני) וארגונים המזוהים עם הכנסיות.

תחומי עדיפות של שיתוף פעולה בפיתוח הם תעסוקת נוער, הכשרה מקצועית וחקלאות. בהתחשב בהשלכות מגפת האבולה, חיזוק ופיתוח נוסף של מגזר הבריאות במדינה הפך לעדיפות נוספת. בנוסף, גרמניה מספקת שירותי ייעוץ לפרויקט אזורי בנושא שימוש שקוף בהכנסות מחומרי גלם. שיתוף הפעולה בפיתוח כולל גם פרויקטים התומכים במניעת HIV / איידס וחיזוק זכויות נשים.

בדצמבר 2015 נכנסו משרדי החקלאות בסיירה לאון וגרמניה וארגון המזון והחקלאות של האו"ם (FAO) לשותפות קרקעית משולשת שנועדה לתמוך בסיירה לאון ביישום ההנחיות מרצון בנושא שליטה אחראית בקביעת אדמות, דייג ויערות בהקשר לביטחון תזונתי לאומי (VGGT). במהלך מגפת האבולה, גרמניה תמכה בסיירה לאון בתרומות כספיות וטכניות משמעותיות.

גרמניה היא אחת השותפות הבילטרליות העיקריות של סיירה לאון, יחד עם בריטניה, אירלנד, האיחוד האירופי וארצות הברית. ארגונים בינלאומיים עוסקים הרבה בסיירה לאון ומנהלים בדרך כלל משרד במדינה. ראוי להזכיר במיוחד את הסוכנויות המתמחות של האומות המאוחדות (כגון UNDP, FAO, WHO, יוניצ"ף) וכן הבנק העולמי, קרן המטבע הבינלאומית, בנק הפיתוח האפריקאי ותורמים וארגוני סיוע ציבוריים ופרטיים אחרים.

== נציגויות דיפלומטיות ==
* גרמניה מחזיקה בסיירה לאון שגרירות בפריטאון.
* סיירה לאון מחזיקה בגרמניה שגרירות בברלין.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/sierraleone-node/sierraleone/235396 יחסי גרמניה–סיירה לאון], באתר משרד החוץ הגרמני

== הערות שוליים ==
פרנץ מונייאו

פרנץ מונייאו (בגרמנית: Franz Monjau; 30 בינואר 1903 – 28 בפברואר 1945) היה צייר ומורה לאמנות אקספרסיוניסט גרמני, נרצח במחנה הריכוז בוכנוואלד.

== ביוגרפיה ==
אביו, מקס מונייאו, היה יצרן מברמן. אמו פאולה, לבית מאיר, הייתה בתו של סוחר יין יהודי במיינץ. שני ההורים התנהגו כקתולים. בסביבות 1910 עברה המשפחה לדיסלדורף שם אביו הפך לנציג הראשי של יצרנית הסיגריות, א. מ. אקשטיין. לאחר שסיים את לימודיו היסודיים, הוא נרשם ל-Kunstakademie Düsseldorf, שם למד בין השנים 1922–1926 כסטודנט אמן של היינריך נאון.

כצייר בעל מקצוע חופשי, הוא הפך לחבר ב"יונג ריינלנד" ואחר כך, ב"זצ'סיון". שתי העמותות הביאו אותו למגע עם חברי המפלגה הקומוניסטית בגרמניה (KPD). אחרי תערוכה גדולה ב-GeSoLei הוא קיבל עבודה עבור המחלקה להיסטוריה של המדע - ציורים המתארים את אלברטוס מגנוס ואת המתנגד לציד מכשפות, יוהאן ווייר. הרווחים שלו מפרויקטים אלה אפשרו לו לבלות מספר חודשים בנסיעה לימודית לפריז.

בשנת 1930 התחתן עם מורה להתעמלות, מארי מרטנס (1903–1997), המכונה "מיקה", אותה פגש שנה קודם בקרנבל. בין השנים 1931–1933 הוא היה מורה בדיסבורג ובדיסלדורף. הוא למד גם באוניברסיטת קלן, לקח שיעורים במדעי החינוך ופסיכולוגיה והעביר הרצאת אמנות מדי פעם.

בשנת 1933 נעצרו מונייאו, מיקה, וכמה חברים ונכלאו לזמן קצר, כחלק מסדרת פעולות שנעשו נגד "מפיצי עלונים", של המפלגה הקומוניסטית. בהתבסס על הוראות החוק החדש (1933) לשיקום שירות המדינה המקצועי, הוא סולק מתפקידי הוראה, היה מנוע מלהבחן בבחינה הפדגוגית ובסופו של דבר פוטר משירות המדינה.

בין השנים 1936–1938 עבד כמורה לציור בית ספר יהודי פרטי בדיסלדורף. הוא ערך גם כמה טיולי ציור לים הצפוני, הולנד ובלגיה. בשנת 1941 נשלחה מיקה לעבוד בבית חולים בברלין ולימדה באופן בלתי חוקי בכמה בתי ספר יהודיים. פרנץ עבר הכשרה מחודשת והוסמך כשרטט ונשלח לעבוד באלפונס קוסטודיס, חברת לבניית ארובות.

זמן לא רב לאחר מכן הועברה אמו, פולה, לטרזיינשטט והוא נבהל מיהדותו, מכיוון ש"חצי יהודים" (מישלינגס) היו כפופים לחוק מסובך ומשתנה. ואז, ב-12 ביוני 1943, הושמדו הסטודיו שלו בדיסלדורף ורוב יצירותיו בהפצצה. לבסוף, בשנת 1944, הוקע על ידי עמית לעבודה על כך שלא הגיב ל"הייל היטלר". הוא נעצר והועבר לכלא הגסטפו המקומי. בשנה שלאחר מכן הוא הועבר לבוכנוואלד, שם נפטר.

בשנת 1962 הוקמה בגולצהיים אבן זיכרון, אשר כיבדה את פרנץ מונייאו, יולו לוין ופטר לודוויגס.

בשנת 1998, לאחר מותה של מיקה, נוצרה קרן "Stiftung Monjau-Levin" ואוסף גדול של ציורי ילדים, שהיא החביאה בזמן השואה, שהושגו מבעלה ומיולו לוין שלימדו בבתי ספר יהודיים, קיבל מקום רשמי במוזיאון בדיסלדורף.

אבן זיכרון הונחה בסמוך למעונם לשעבר.

== גלריה ==
<gallery mode=packed heights="180">
קובץ:Monjau-Amsterdam.jpg | אמסטרדם
קובץ:Monjau-Cafe.jpg | בית קפה
קובץ:Monjau-Carnival.jpg |קרנבל
קובץ:Monjau-Couple.jpg | זוג
קובץ:Monjau-Guitar.jpg | גיטרה
קובץ:Monjau-Women.jpg |נשים
קובץ:Monjau-Women2.jpg | נשים
קובץ:Monjau-Weyer.jpg |יוהאן ווייר
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ציירים יהודים גרמנים
קטגוריה:בוכנוואלד
קטגוריה:מורים לאמנות
קטגוריה:גרמנים שנולדו ב-1903
קטגוריה:גרמנים שנפטרו ב-1944
תוכנית אנדיניה

תוכנית אנדיניה (בספרדית: Plan Andinia) היא תאוריית קונספירציה אשר טוענת כי קבוצות יהודיות מתכננות להקים מדינה יהודית בחלקים מארגנטינה וצ'ילה, התיאוריה מובססת על ניפוח הצעות היסטוריות להגירה יהודית מאורגנת לארגנטינה בסוף המאה ה-19 וכן בתחילת המאה ה-20 (אולם לא נכללו תוכניות רציניות להקמת מדינה יהודית אלא לביצוע גלי עלייה גדולים ומושבות בבעלות יהודית בלבד). תיאוריה זו נפוצה מאוד בחלקים מהשמאל הרדיקלי הארגנטינאי והצ'יליאני<ref name="edl"></ref> וגם חלקים נרחבים מהימין הקיצוני באותן מדינות. עם זאת, לטענת הליגה נגד השמצה ומכון המחקר הישראלי המרכז הירושלמי לענייני ציבור ומדינה, אין הוכחות לקיומה של התוכנית והיא לא יותר מתאוריית קונספירציה<ref name="youtube-vid"></ref>.

תוכנית זו שימשה בארגנטינה כאמצעי רטורי על ידי חוגי הימין הקיצוני וכעילה לתקוף יהודים ומוסדות יהודיים. ב-1971 הופיע עלון בקרב קצינים בצבא הארגנטינאי בשם "תוכנית אנדיניה", שהאשים את יהודי העולם וגורמים ציונים בתכנון השתלטות על דרום ארגנטינה, מאז התרחבה תפוצה של התיאוריה ברחבי יבשת דרום אמריקה.

== הגירה יהודית לארגנטינה ותוכניות ציוניות מוקדמות ==
כבר החל מ-1880 הייתה לממשלות ארגנטינה מדיניות של הגירה מסיבית, והנטיות הליברליות של ממשלו של נשיא ארגנטינה, חוליו רוקה גרמו ליהודי אירופה להרגיש רצויים במדינתו.

מוריס הירש תמך באמצעות יק"א בהתיישבויות חקלאיות במקום ואף החזיק מושבות שנודעו כמושבות הברון הירש בארגנטינה, כחלק מתוכניתו להקים אוטונמיה יהודית בארגנטינה, כאלטרנטיבה למדינה בארץ ישראל. עם זאת, אלה לא כללו תוכניות למדינה יהודית עצמאית ומסודרת במקום אלא לאוטונומיה יהודית מקומית בלבד. הרעיון של מדינה יהודית שלא תוקם בפלשתינה אלא במקומות אחרים בעולם לא היה מיוחד או פורץ דרך. היו תוכניות רבות להקמת מדינות יהודיות ברחבי העולם, בהם הצעה להקמת מדינה יהודית באוגנדה, בסין תחת שלטון האימפריה היפנית ואפילו באלסקה.

האוכלוסייה היהודית בארגנטינה גדלה ושגשגה בשנים שלאחר מכן, אם כי בסופו של דבר הקהילה הפכה עירונית הרבה יותר.

== התפתחות התיאוריה ==
לימין הקיצוני הייתה דריסת רגל חזקה בצבא הארגנטינאי, בחוגים צבאיים רבים הניחו אישים כי תוכנית אנדיניה היא עובדה אך במקביל אמרו כי התנועה הציונית זנחה את כל התוכניות הקשורות לארגנטינה עשורים רבים לפני<ref></ref>.

גרסאות מודרניות של התוכנית פורסמו בתדירות בתקשורת הנאו-נאצית במדינה כבר מאז שנות ה-70 של המאה ה-20 ונטען כי התוכנית הישראלית היא לכבוש חלקים מפטגוניה ולהכריז שם על מדינה יהודית נוספת<ref></ref>, עם זאת תיאוריה זו לא התרחבה והתבססה בשיח הפוליטי המרכזי, מנגד ישראלים רבים טענו כי דברים אלו הם "עלילה" ואף טענו כי אין ראיות או מחקרים אקדמיים המאשרים את הטענות הארגנטינאיות. הבחירה בפטגוניה היא תוצאה של הבחירה של ישראלים רבים לעשות את הטיול לאחר השירות הצבאי שלהם בפטוגניה<ref></ref>.

במהלך המשטר צבאי שהיה במדינה בין 1976–1983 עונו כמה אסירים ועצורים יהודים, הידוע בהם היה העיתונאי חקובו טימרמן<ref></ref>, מטרת העינויים הייתה לנסות להוציא מהם מידע על התוכנית, כגון "ההכנות של צה"ל לביצוע הפלישה לפטוגניה".
== בתרבות ==
התוכנית היוותה נושא מרכזי בסדרת הריגול "יוסי, המרגל המתחרט", בכיכובם של גוסטבו בסני, נטליה אוריירו, איציק כהן ומורן רוזנבלט.

== ראו גם ==
* יודאופולוניה - תאוריה דומה הנוגעת לפולין
* תוכנית מדגסקר
* יודנסוואנה

== קישורים חיצוניים ==
* 
* 
* 

== הערות שוליים ==

קטגוריה:תאוריות אנטישמיות
קטגוריה:יהדות ארגנטינה
אנדיניה
קטגוריה:ארגנטינה: פוליטיקה
קטגוריה:צ'ילה: פוליטיקה
כאפיסא

כאפיסא (בפרסית/דארי/פשטו: کاپیسا) הוא אחד מתוך 34 מחוזות אפגניסטן. המחוז ממוקם דרומית-מזרחית למרכז המדינה בתוך רכס הרי הינדו-כוש. בירת המחוז היא העיר מחמוד-י ראקי. שטחו של המחוז 1,842 קילומטרים רבועים, משמע שזהו המחוז הקטן ביותר באפגניסטן. אוכלוסיית המחוז מונה 441,000 איש נכון לרישום משנת 2015. המחוז ממוקם מצפון לבירת המדינה קאבול.

== גאוגרפיה ==
כאפיסא הוא בין המחוזות המרכזיים של אפגניסטן. הוא מוקף במחוזות פנג'שיר מצפון לו, פרוואן ממערב לו, קאבול ולגמן מדרום לו, ואילו לגמאן ממוקמת גם ממזרח לו. מחמוד ראקי היא בירת המחוז, הממוקמת 65 קילומטרים מצפון לקאבול. גובהו הממוצע של המחוז 1,500 מטר מעל פני הים. ענבים ורימונים הם פירות המיוצרים בשפע במחוז ודרכה הם מיוצאים למדינות אחרות.

המחוז זוכה לגשם שנתי הנמדד בין 300 ל-400 מיליליטר בממוצע בעוד שהטמפרטורה בקיץ בעה בין 25 ל-45 מעלות צלזיוס. לתושבי כאפיסא שטח מישורי קטן המתאים לחקלאות מכיוון שההרים מתפרשים על רוב המחוז. מהגידולים שכן מתפתחים במחוז יש חיטה, שעועית ותירס. פירות כמו רימונים, ענבים, אגוזים משמשים כעצם האחורית של כלכלת המחוז.

== אוכלוסייה ==
אוכלוסיית המחוז מחולקת מבחינה אתנית בעיקר בין הקבוצות הגדולות של טג'יקים, פשטונים ונוריסטנים. מעל 1,100 פרויקטים של סיוע מחוזי מתוכננים באזור עם מעל 17 מיליון דולר אמריקני בעלויות מתוכננות. במחוז ישנם 99 מוסדות חינוך (בהם אוניברסיטה אחת) ו-32 אחוז מכלל האוכלוסייה יודעים אוריינות. ישנם 2 בתי חולים מחוזיים ו-35 קופות חולים.

== ביטחון ==
שלוש נפות במחוז כאפיסא הם שדה קרב בין כוחות הממשלה האפגנית למורדים וארגוני טרור, הגדול שבהם הוא הטליבאן. ארבע הנפות האחרות נמצאות בשליטה מלאה של הממשלה האפגנית. 81 תקריות הקשורות למורדים דווחו בתקופת ינואר 2018 – פברואר 2019 (ממוצע של 1.4 תקריות בשבוע). דוגמאות לתקריות כוללות מספר פעולות שבוצעו על ידי כוחות ממשלה, בתמיכת ארצות הברית, בעיקר בנפות טאגאב וניג'ראב בשנת 2018 ובתחילת 2019, מה שהביא להשבת כמה כפרים משליטת הטליבאן בינואר 2019.

תועדו 139 נפגעים אזרחיים (39 הרוגים ו-100 פצועים) בשנת 2018, המייצגים 29 קורבנות אזרחיים לכל 100,000 תושבים. מדובר בעלייה של 38% בהשוואה לשנת 2017. הסיבות המובילות לנפגעים אזרחיים היו התנגשויות צבאיות בשטחים מיושבים ואחריהם התקפות אוויריות והטלת מטעני חבלה. בתקופה שבין 1 בינואר 2018 – 28 בפברואר 2019 נעקרו 890 אנשים ממחוז כאפיסא, רובם הועברו למקומות אחרים בתוך המחוז או למחוזות שכנים.

== חלוקה מנהלית ==
נפות מחוז כאפיסא
מחוזות אפגניסטן מחולקות ליחידות שלטוניות בשם "נפות", להלן הנפות של מחוז כאפיסא ואוכלוסייתן.
* אלסאי – 38,642
* הסה אוול קוהיסתאן – 64,483
* הסה דאום קוהיסתאן – 45,962
* קוהא בנד – 24,001
* מחמוד ראקי – 65,632
* ניג'ראב – 114,726
* טאגאב – 82,564

== ראו גם ==
* הינדו-כוש
* קאבול

== קישורים חיצוניים ==

* [https://elections.pajhwok.com/en/content/background-profile-kapisa Background Profile of Kapisa]
* [https://nps.edu/web/ccs/kapisa כאפיסא - תוכנית ללימוד תרבות ומאבקים]
* [https://easo.europa.eu/country-guidance-afghanistan/kapisa כאפיסא - EASO]

קטגוריה:אפגניסטן: מחוזות
ויקטור רודריגס אנדרדה

ויקטור רודריגס אנדרדה (בספרדית: Víctor Rodríguez Andrade; 2 במאי 1927 – 19 במאי 1985) היה כדורגלן אורוגוואי, ששיחק בעמדת הקשר. זכה עם נבחרת אורוגוואי במונדיאל 1950.

==ביוגרפיה==

ויקטור רודריגס אנדרדה נולד במונטווידאו שבאורוגוואי בשנת 1927 והיה אחיינו של שחקן הכדורגל המפורסם חוסה לאנדרו אנדראדה, שכמוהו גם הוא זכה במונדיאל ב-1930. משפחתו העריצה את דודו ורודריגס קיבל השוואות אליו לא רק כי היו בני משפחה, אלא גם כי שניהם שיחקו באגף הקישור. כשהתבגר רודריגס שיחק כדורגל בשכונות באריו סור ופלרמו לפני שהחל את הקריירה המקצועית בסנטרל אספניול. בשנת 1947 בזמן ששהה שם זומן לנבחרת אורוגוואי. קבוצתו השנייה והאחרונה בקריירה הייתה ענקית המדינה פניארול עימה זכה בשני תוארי אליפות בשנים 1953 ו-1954.

===נבחרת אורוגוואי===

במדים הלאומיים רודריגס השתתף בטורניר רשמי ראשון בקופה אמריקה 1947. שלוש שנים אחר כך במונדיאל 1950 היה אחד השחקנים הצעירים בסגל הנבחרת כשהוא בן 23. במהלך הטורניר שיחק בכל המשחקים ובמשחק המכריע של האליפות נגד המארחת ברזיל הידוע בשם "מרקנאסו", היה צריך לשמור על זיזיניו, משימה בה צלח עד לסיום המחצית הראשונה משום שבתחילת השנייה זיזיניו סייע לפריאסה לכבוש עבור הברזילאים. בסוף המשחק אורוגוואי חזרה עם 1–2 מפתיע שהקנה לה את הגביע. בתום הטורניר רודריגס נבחר להיות בנבחרת המצטיינת.

במונדיאל 1954 בשווייץ פעם נוספת שיחק בכל משחקי הנבחרת עד לחצי הגמר, בו היא הפסידה 4–2 בהארכה ל"נבחרת הזהב"
של הונגריה. היה זה הפסדה הראשון במונדיאל ולמרות ההפסד רודריגס נתן משחק טוב בו גם נאלץ לשחק בזמן ההארכה עם פציעה.

אחרי שנים שהנבחרת כשלה בניסיון לזכות בקופה אמריקה הם עשו זאת איתו בשנת 1956. הופעתו האחרונה במדיה הייתה ב-5 ביוני 1957 בתיקו 1–1 נגד ארגנטינה, הופעה שסגרה 42 בסך הכל עם 3 שערים.

===לאחר הפרישה===

לאחר סיום הקריירה התגורר במונטווידאו למשך שארית חייו. הוא עבד בתור שדרן בארמון הקונגרס בעיר והיה מעורב בהקמת קבוצת הכדורסל "25 דה אגוסטו". רודריגס נפטר ב-19 במאי 1985 בגיל 58 וכחודש לאחר מותו הקדיש לו הסנטור, לואיס היירו גמברדלה, נאום בקונגרס. בסוף שנת 2005 הוציא מינהל הדואר האורוגוואי חותמת לציון 100 שנה להקמת סנטרל אספניול בה שיחק. על הבול הוצגו תמונותיהם של שלוש הדמויות המסמלות ביותר את המועדון ובהם היו רודריגס במרכז, ואיתו גם השחקנים לואיס ריחו ומאמנו חואן לופז. משנת 2007 הוחלט על ידי מועצת המחלקה של מונטווידאו כי יקרא רחוב על שמו בשכונת באריו סור.

==תארים==
;פניארול
*אליפות אורוגוואי (2): 1953, 1954
;נבחרת אורוגוואי
*גביע העולם: 1950
*מקום רביעי בגביע העולם: 1954
*קופה אמריקה: 1956
;אישיים
*הנבחרת המצטיינת בגביע העולם: 1950

== קישורים חיצוניים ==

קטגוריה:כדורגלנים אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני נבחרת אורוגוואי
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:אורוגוואים שנולדו ב-1927
קטגוריה:אורוגוואים שנפטרו ב-1985
דגל הגאווה הפאנסקסואלי

הדגל הפאנסקסואלי
דגל הגאווה הפנסקסואלי הוא דגל אשר עוצב כסמל לייצוג הקהילה הפאנסקסואלית, הגברת נראותה והכרתה והבדלה בין פאנסקסואליות לבין ביסקסואליות.<ref></ref>

== היסטוריה ==
הדגל נמצא בשימוש נרחב מאז תחילת שנות ה-2010, לאחר פורסם בחשבון טאמבלר אנונימי,<ref></ref><ref></ref> על ידי יוצרו ג'ספר וי (Jasper V).<ref></ref><ref></ref> הדגל משמש כסמל של הקהילה הפאנסקסואלית, בדומה לייצוגו של דגל הגאווה המשמש כסמל עבור קהילת הלהט"ב (לסביות, הומואים, טרנסג'נדרים, ביסקסואלים) ומצהיר כי לפאנסקסואלים יש אטרקציות מיניות ויחסים עם אנשים ממגדרים ומשיכות מיניות שונות.<ref name="whatis"></ref> התיאוריה של פאנסקסואליות שואפת לערער על דעות קדומות קיימות, שעלולות לגרום לשיפוט, נידוי והפרעות חמורות בחברה.<ref></ref>

== עיצוב ==
הדגל הפנסקסואלי מורכב משלושה פסים אופקיים צבעוניים: מג'נטה, צהוב וציאן כמו במדפסת צבעונית.<ref name="Shenandoah"></ref><ref name="Washington"></ref> החלק הציאני של הדגל מייצג משיכה מינית למי שמזדהים בתוך הספקטרום הגברי (ללא קשר למין ביולוגי), המג'נטה מייצגת משיכה מינית למי שמזדהים בתוך הספקטרום הנשי (ללא קשר למין הביולוגי), והחלק הצהוב, שנמצא בין החלקים של ציאן ומג'נטה, מייצג משיכה מינית לאנשים א-בינאריים (או במילה אחרת ג'נדרקוויר), כמו אלה שהם אנדרוגינים, אג'נדר, ביג'נדר וג'נדרפלואיד.<ref name="clare"></ref><ref name="mashable"></ref><ref name="ucsc"></ref><ref>.</ref><ref name="GLAAD"></ref>

== ראו גם ==
* סמלי להט"ב
* הדגל הלסבי
* דגל הגאווה

==קישורים חיצוניים==

== הערות שוליים ==

פאנסקסואלי
הר סוס

הר סוס (באנגלית: Mount Suess) הוא הר בולט וגבוה, באזור חוף סקוט, בארץ ויקטוריה, שבאנטארקטיקה.

גובהו של ההר 1,127 מטרים מעל פני הים; הר סוס הוא ההר ה-2,043 בגובהו באנטארקטיקה.

ההר מתנשא מעל החלק הדרומי של רכס גונדולה, בסמוך לצידו הדרומי של קרחון מקאיי.

== היסטוריה ==
=== גילוי ומיפוי ההר ===

ההר התגלה על ידי משלחת החקר האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.

=== מקור השם ===

ההר נקרא על שם אדוארד סוס (Eduard Suess), שהיה גאולוג וחוקר מאובנים אוסטרי.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:14766 הר סוס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21483 הר סוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=120839 הר סוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14206&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סוס] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-suess-antarctica/ הר סוס] באתר peakery (מרחקים לאתרים סמוכים)
* [https://mountainplanet.com/mountains/suess-mount הר סוס] באתר mountainplanet

== הערות שוליים ==

סוס
סוס
קרחון גראן

קרחון גראן (באנגלית: Gran Glacier) הוא קרחון באזור חוף סקוט שבאנטארקטיקה.

הקרחון זורם לכיוון דרום, בין הר גראן והר וולנו.

מוצאו של הקרחון בקו פרשת השלג המפריד בינו לבין קרחון בנסון, שמצפון מזרח לו.

קרחון גראן נשפך אל קרחון מקאיי.

== היסטוריה ==
=== גילוי ומיפוי הקרחון ===

הקרחון התגלה ומופה על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

מחלקת הסקר הצפונית חקרה את אזור הקרחון בנובמבר 1957.

=== מקור השם ===

שמו של הקרחון ניתן לו על ידי מחלקת הסקר הצפונית.

הקרחון נקרא על שמו של הר גראן הסמוך לו.

הר גראן התגלה על ידי המשלחת האנטארקטיקה הבריטית (משלחת טרה נובה), אשר חקרה את אנטארקטיקה בין השנים 1910–1913; משלחת טרה נובה נתנה להר את שמו; הר גראן נקרא על שמו של טריגווה גראן (Tryggve Gran), קצין בחיל הים הנורווגי, שהיה המומחה לסקי של משלחת טרה נובה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5939 קרחון גראן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20867 קרחון גראן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113419 קרחון גראן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5578&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גראן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=5939&fid=antgeo_109 תצלום לוויין של אזור קרחון גראן]
* [http://distancebetween.info/gran_glacier מחשבון מרחקים - המרחק מקרחון גראן לאתרים סמוכים]

== הערות שוליים ==

גראן
גשר אדולף

גשר אדולף (בלוקסמבורגית: Adolphe-Bréck, בצרפתית: Pont Adolphe, בגרמנית: Adolphe-Brücke) הוא גשר קשתות במרכזה של לוקסמבורג, עיר הבירה של לוקסמבורג, ואחד מסמליה המוכרים. הגשר נושא מסלולים דו סטריים לרכבת קלה ולמכוניות ומדרכות מקבילות להולכי רגל. כמו כן מצוי בו מפלס נוסף לשימושם של רוכבי אופנים והולכי רגל.

==הגשר==
הגשר נטוי בגובה של 42 מטר מעל ערוצו העמוק של נהר הפטרוס (Pétrusse) והפארק שסביבו. בנייתו החלה בשנת 1900 והוא נפתח ב-1903. הגשר קרוי על שמו של אדולף, הדוכס הגדול של לוקסמבורג בשנים 1890-1905.

בני העיר מכנים את גשר אדולף "הגשר החדש", כאשר "הגשר הישן" הוא הפסרל, שנבנה 42 שנים לפניו, במהלך הרחבתה של העיר. עם השנים התברר כי הפסרל צר מלהכיל את התנועה המבקשת לעבור בו. על כן שכרה הממשלה ב-1896 את שירותיו של אלבר רודאנז' (Albert Rodange) הלוקסמבורגי כדי לתכנן גשר נוסף. מאחר שהוא לא היה מנוסה בבניית גשרים, צורף אליו הצרפתי פול סז'ורנה (Paul Séjourné). סז'ורנה הסכים עם האתר שבחר רודאנז' לבניית הגשר, אך הביא לשינוי תכנון הקשתות התומכות שלו. באורך של 153 מטר ועם קשת מרכזית באורך של 85 מטר היה זה גשר הקשתות הבנוי אבן הארוך ביותר בזמנו. עמודי הגשר וקשתותיו נבנו מאבן חול מקומית, ואילו משטח הגשר נוצק מבטון מזוין. תכנון הגשר הועתק לגשרים שנבנו לימים בעיר טולון שבצרפת ובעיר פילדלפיה שבארצות הברית.

במקור נשא הגשר פסי רכבת, אשר הוסרו במחצית השנייה של המאה ה-20. בשנים 2003--2004, לאחר שבדיקה העלתה כי הגשר ותמוכותיו נחלשו מאוד, הוא חוזק באמצעות לוחות פלדה.

בעקבות הפעלתה מחדש של רכבת קלה בעיר עבר הגשר הרחבה (ל-17.20 מטר) וחיזוק מסיביים על מנת שיוכל לשאת גם מסלול דו סטרי של פסי רכבת. לצורך כך נבנה לצידו גשר זמני מעל ערוצו של הפטרוס. בנוסף הותקן מתחתיו מפלס קל נוסף ממתכת, התלוי ממבנה האבן של הגשר. הוא משרת רוכבי אופניים והולכי רגל, שלמענם הותקנו במבואות הגשר כבשי גישה אל המפלס הנמוך. המפלס התחתון נפתח לתנועה ב-2018. בדצמבר 2020 החלה הרכבת הקלה לנוע על פני הגשר.

==קישורים חיצוניים==

* [https://structurae.net/en/structures/adolphe-bridge הגשר], באתר Structurae
* [https://luxtimes.lu/archives/1616-luxembourg-city-to-open-cycle-bridge-in-world-first Luxembourg City to open cycle bridge in 'world first'], באתר Luxembourg Times, 18 ביולי 2017 

קטגוריה:לוקסמבורג: גשרים
קטגוריה:לוקסמבורג (עיר): מבנים
יומני היקר

יומני היקר היא תוכנית טלוויזיה ישראלית המבוססת על הפורמט האמריקאי "The Mortified Guide" של נטפליקס. התוכנית משודרת בערוץ כאן 11 החל מדצמבר 2020.

== מבנה התוכנית ==
בכל פרק מספר אנשים (אנונימיים ולעיתים גם מפורסמים) מופיעים על במה מול קהל, ומקריאים קטעים שכתבו בגיל ההתבגרות (ביומן, בלוג וכדומה), וחושפים את הרגעים שלהם מהתקופה.

== פרקים ==
{| class="wikitable ctd-center-1 ctd-nowrap-2 ctd-nowrap-3 hlist"
!מספר פרק
!נושא הפרק
!תאריך שידור
!משתתפים
|-
|1
|אובססיה
|17 בדצמבר 2020
|
*רוני הדר
* ליאור ברקט
* שהרה בלאו
|-
|2
|הדימוי האידיאלי
|24 בדצמבר 2020
|
* שירה מייקין
* גלעד לוסטינג
* נעם צפריר
* עמית צפריר
|-
|3
|משפחה
|31 בדצמבר 2020
|
*יאיר שפירא
* ברנדה אזרצקי
* מוריה קור
* לב קוגן
|-
|4
|מציאות כואבת
|7 בינואר 2021
|
*שירה מייקין
* איתי גל
* חן לוי
* דנה לרר
|-
|5
|יומן נעורים
|14 בינואר 2021
|
*נגה ד'אנג'לי
* ויקטוריה אדלר שרון
* שיר ביטון
|-
|6
|החיים בזבל
|1 בפברואר 2021
|
*אביבה ברוש ירושלמי
* שני כבודי
* דפנה תדמור
|-
|7
|לגעת בכוכבים
|8 בפברואר 2021
|
*שיר ביטון
* מוריה קור
* נעה תמיר חייט
* מאור סיטבון
|-
|8
|הכל אודות אמא
|15 בפברואר 2021
|
*עידית אייזנר
* אור יעקב
* בועז כהן
|-
|9
|הפעם הראשונה
|22 בפברואר 2021
|
*עמית תורג'מן
* כרם מושקוביץ ולרשטיין
* שרהל'ה
|-
|10
|בין עולמות
|1 במרץ 2021
|
*בת-אל צדקה
*דורית זילברמן
* איתי הרמן
* שיר זיו
|-
|11
|גירושים וחיבורים
|21 באפריל 2021
|
*עתליה ראפס
* ענת אפרת
* מוחמד זועבי
|-
|12
|תמימות חולפת
|28 באפריל 2021
|
*מושקא פלג
* איתי הרמן
* נועם בנאי
|}

== קישורים חיצוניים ==
* [https://www.kan.org.il/program/?catid=1742 פרקי הסדרה] באתר כאן 11

* 

=== ביקורות ===
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי